CELEX: 32021D1854
Language: bg
Date: 2021-10-18 00:00:00
Title: Решение (ЕС) 2021/1854 на Съвета от 18 октомври 2021 година за позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с удължаването на срока на валидност на Приоритетите за партньорство между ЕС и Йордания до приемането на нови приоритети за партньорство от Съвета за асоцииране

22.10.2021   
               
               
                  BG
               
               
                  Официален вестник на Европейския съюз
               
               
                  L 374/56
               
            
         РЕШЕНИЕ (ЕС) 2021/1854 НА СЪВЕТА
         от 18 октомври 2021 година
         за позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с удължаването на срока на валидност на Приоритетите за партньорство между ЕС и Йордания до приемането на нови приоритети за партньорство от Съвета за асоцииране
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз и по-специално член 217 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна (1) (наричано по-нататък „Споразумението“), беше подписано на 24 ноември 1997 г. и влезе в сила на 1 май 2002 г.
                  
               
                     (2)
                  
                  
                     Съветът за асоцииране прие Приоритетите за партньорство между ЕС и Йордания със свое Решение № 1/2016 (2), а със свое Решение № 1/2018 (3) удължи срока им на валидност до края на 2020 г.
                  
               
                     (3)
                  
                  
                     В рамките на размяна на писма двете страни постигнаха съгласие, че срокът на валидност на Приоритетите за партньорство между ЕС и Йордания като основен документ за консолидиране на партньорството следва да бъде удължен до приемането на нови актуализирани приоритети за партньорство.
                  
               
                     (4)
                  
                  
                     Съгласно член 91 от Споразумението Съветът за асоцииране е оправомощен да взема решения с оглед на постигането на целите на Споразумението.
                  
               
                     (5)
                  
                  
                     Съветът за асоцииране трябва да приеме решение чрез писмена процедура, за да удължи срока на валидност на Приоритетите за партньорство докато приеме нови актуализирани приоритети за партньорство.
                  
               
                     (6)
                  
                  
                     Целесъобразно е да бъде определена позицията, която трябва да се заеме от името на Съюза в рамките на Съвета за асоцииране, тъй като решението на Съвета за асоцииране ще породи правни последици.
                  
               
                     (7)
                  
                  
                     Следователно позицията на Съюза в рамките на Съвета за асоцииране следва да се основава на проекта на решение на Съвета за асоцииране,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с удължаването на срока на валидност на Приоритетите за партньорство между ЕС и Йордания до приемането на нови актуализирани приоритети за партньорство от Съвета за асоцииране, се основава на проекта на решение на Съвета за асоцииране (4).
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 18 октомври 2021 година
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 129, 15.5.2002 г., стр. 3.
         
            (2)  Решение № 1/2016 на Съвета за асоцииране ЕС—Йордания от 19 декември 2016 г. за постигане на съгласие по Приоритетите за партньорство между ЕС и Йордания (ОВ L 355, 24.12.2016 г., стр. 31).
         
            (3)  Решение № 1/2018 на Съвета за асоцииране ЕС—Йордания от 12 декември 2018 г. за удължаване с две години на срока на валидност на Приоритетите за партньорство между ЕС и Йордания (ОВ L 8, 10.1.2019 г., стр. 34).
         
            (4)  Виж документ ST 12261/21 на http://register.consilium.europa.eu.